CELEX: 32018R0553
Language: hr
Date: 2018-04-03 00:00:00
Title: Provedbena uredba Komisije (EU) 2018/553 оd 3. travnja 2018. o razvrstavanju određene robe u kombiniranu nomenklaturu

10.4.2018   
               
               
                  HR
               
               
                  Službeni list Europske unije
               
               
                  L 92/1
               
            PROVEDBENA UREDBA KOMISIJE (EU) 2018/553
      оd 3. travnja 2018.
      o razvrstavanju određene robe u kombiniranu nomenklaturu
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
      budući da:
      
                  (1)
               
               
                  Radi osiguravanja jedinstvene primjene kombinirane nomenklature koja je priložena Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.
               
            
                  (2)
               
               
                  Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.
               
            
                  (3)
               
               
                  U skladu s navedenim općim pravilima robu opisanu u stupcu (1) tablice u Prilogu ovoj Uredbi trebalo bi na temelju obrazloženja navedenog u stupcu (3) razvrstati u odgovarajuću oznaku KN iz stupca (2).
               
            
                  (4)
               
               
                  Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.
               
            
                  (5)
               
               
                  Mjere predviđene u ovoj Uredbi u skladu su s mišljenjem Odbora za carinski zakonik,
               
            DONIJELA JE OVU UREDBU:
      Članak 1.
      Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.
      Članak 2.
      U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.
      Članak 3.
      Ova Uredba stupa na snagu dvadesetog dana od dana objave u Službenom listu Europske unije.
      
         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 3. travnja 2018.
         
            
               Za Komisiju,
            
            
               u ime predsjednika,
            
            Stephen QUEST
            
               Glavni direktor
            
            
               Glavna uprava za oporezivanje i carinsku uniju
            
         
      
      
         (1)  SL L 269, 10.10.2013., str. 1.
      
      
         (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).
      
         PRILOG
         
                     Opis robe
                  
                  
                     Razvrstavanje
                     (oznaka KN)
                  
                  
                     Obrazloženje
                  
               
                     (1)
                  
                  
                     (2)
                  
                  
                     (3)
                  
               
                     Proizvod koji se sastoji od dvije cijevi pričvršćene nosačima, ukupne duljine otprilike 150 cm i promjera obje cijevi otprilike 0,8 cm. Cijevi su zavarene i izrađene od slitine aluminija.
                     Proizvod je osmišljen za uporabu na motornim vozilima za prijenos rashladne tekućine iz motora do izmjenjivača topline ispod kontrolne ploče vozila.
                     Vidjeti sliku (*1).
                  
                  
                     7608 20 20 
                  
                  
                     Razvrstavanje se utvrđuje u skladu s općim pravilima 1 i 6 za tumačenje kombinirane nomenklature i nazivima oznaka KN 7608 , 7608 20  i 7608 20 20 .
                     Razvrstavanje u oznaku KN 8415 90 00  kao dijelovi uređaja za klimatizaciju, u oznaku KN 8419 90 85  kao ostali dijelovi uređaja za obradu materijala postupcima koji uključuju promjenu temperature ili u oznaku KN 8708 91 99  kao dijelovi hladnjaka ili motornih vozila isključeno je jer se na temelju njegovih objektivnih značajki ne može zaključiti da je proizvod isključivo ili uglavnom prikladan za uporabu s takvim proizvodima (vidjeti napomenu 2b uz odsjek XVI i napomenu 3 uz odsjek XVII).
                     Proizvod se stoga razvrstava u oznaku KN 7608 20 20  kao cijevi izrađene od slitina aluminija, zavarene.
                  
               
            (*1)  Slika je samo informativne naravi.